Park prirode Piva

**Park prirode Piva** se nalazi na krajnjem sjeverozapadu Crne Gore na granici sa Bosnom i Hercegovinom. Prvi je park takve vrste (regionalni) u Crnoj Gori, međunarodnog je značaja jer povezuje Nacionalni park Sutjeska (BiH) i Nacionalni park Durmitor.

Reljef je raznovrstan i dominira planinski krajolik. Uz Pivsku planinu, park obuhvata još tri planine: Bioč (2.397 m.), Maglić (2.386 m.) i Volujak (2.336 m.). U parku su rijeke Piva i Sušica sa duboko usiječenim kanjonima. Najniža tačka parka je na nadmorskoj visini od 433 metra na Šćepan polju, na sastavcima rijeka Pive i Tare, koje zajedno na samoj granici između Crne Gore i Bosne i Hercegovine, stvaraju rijeku Drinu. 
## Jezera 
U parku su planinska jezera: 
* Crkvičko 
* Malo i Veliko Stabanjsko nalaze se jedno pored drugog, 20&nbsp;km od grada. Dobili su naziv po selu zvanom Stabna, od kojih su udaljena 4,5&nbsp;km. Veliko Stabansko jezero leži na 1.319 m. nadmorske visine, a Malo na 1.194 m nadmorske visine. Pri visokom vodostaju voda iz Velikog se preliva u Malo jezero. Temperatura vode u ljetnom periodu neujednačena je i kreće se od 16 do 20&nbsp;°C. Oba su bogata ribom, pastrmkom, i vrlo često ih posjećuju sportski ribolovci. Zimi su zamrznuta. Najlakši prilaz jezerima je iz pravca Plužina, stazom uz Vrbnicu i Stabanski potok. Veliko Stabansko jezero je dugačko 305 m, a Malo je za vrijeme ljetnih vodostaja dugačko 165 m. Boja jezerske vode je zelenkasta, sa svjetlijim tonovima u priobalnim djelovima i tamnijim u centralnom dijelu. Malo jezero ima vodu žućkasto-zelene boje. Ovakva boja vode potiče od boje muljevitog dna i karakteristična je za ljetne mjesece.
* Trnovačko, jedno od najatraktivnijih i na širem prostoru. Smješteno je između Maglića, Volujaka i Trnovačkog Durmitora na 1.517 m nadmorske visine. Jezero je dugačko 825 m, a široko 715 m. Nad plitkim zapadnim dijelom jezera voda je bistra i u tankom sloju bezbojna. Povećanjem dubine u pravcu istoka voda je sve intenzivnije zelenkaste boje. Po planini Volujak naziva se Volujačko. Jezero je u obliku srca, pa simbolizuje ljubav, zbog čega se popularno naziva Jezero ljubavi. Do jezera se najlakše dolazi iz pravca Tjentiša, preko Dragoš sedla, gornjeg toka rijeke Perućice i katuna na Prijevoru, na teritoriji Bosne i Hercegovine. Iz pravca Plužina ka Trnovačkom jezeru vodi staza uz rijeku Vrbnicu i pored Malog i Velikog Stabanjskog jezera.
 je pravoslavni manastir iz 16. vijeka koji se nalazi u Plužinama, u ranijoj oblasti srednjovekovne župe Piva i pripada eparhiji Budimljansko-nikšićkoj]]
* Pivsko jezero nastalo je između 1971. i 1976. godine pregrađivanjem rijeke Pive oko 3&nbsp;km sjeverno od sela Mratinje, branom visokom 220 m.  Akumulacija je duga oko 33&nbsp;km, zauzima površinu od 12,5&nbsp;km² i duboka je do 188 m. Jezero se nalazi na nadmorskoj visini od 675 m i uokvireno je šumovitim planinama koje se uzdižu do visine od skoro 2000 m. Akumulacija je poplavila prvobitnu lokaciju Pivskog manastira, koji je, radi očuvanja, u potpunosti uklonjen i obnovljen na sadašnjoj lokaciji.

Jezero je sa najpitkijom vodom na Balkanu. Ima zelenkasto-plavu boju, i predstavlja jedan od najlepših lokaliteta u regionu, uprkos što nije prirodna, već vještačka tvorevina.

## Reference 
Kategorija:Parkovi prirode u Crnoj Gori
Kategorija:Zaštićena područja osnovana 2015.